
A V I Z

asupra proiectului de Lege pentru aprobarea Ordonanţei de urgenţă a Guvernului nr.86/2002 privind înfiinţarea Ghişeului unic în punctele de trecere a frontierei de stat a României.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.86/2002 privind înfiinţarea Ghişeului unic în punctele de trecere a frontierei de stat a României, trimis cu adresa nr.340 din  27 iunie 2002, înregistrată sub nr.31/674 din  27 iunie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  2 iulie 2002.



Membrii comisiei au examinat ordonanţa de urgenţă a Guvernului supusă aprobării, expunerea de motive la proiectul de lege şi  avizul favorabil al Consiliului Legislativ nr.819/19.06.2002. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma  prezentată de iniţiator.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

dr. Ionel OLTEANU

